# அக்டோபர் 26



## நிகழ்வுகள்
- 740 &ndash; கான்ஸ்டண்டினோபில் நகரில் இடம்பெற்ற நிலநடுக்கம் பெரும் சேதத்தை ஏற்படுத்தியது.
- 1341 &ndash; ஆறாம் ஜான் பைசாந்தியப் பேரரசராகத்த் தன்னை அறிவித்ததை அடுத்து அங்கு உள்நாட்டுப் போர் (1341–47) ஆரம்பமானது.
- 1377 &ndash; பொசுனியாவின் முதலாவது மன்னராக முதலாம் திவிர்த்கோ முடி சூடினார்.
- 1520 &ndash; புனித உரோமையின் பேரரசராக ஐந்தாம் சார்லசு முடிசூடினார்.
- 1640 &ndash; இசுக்கொட்லாந்துக்கும் இங்கிலாந்து முதலாம் சார்லசு மன்னனுக்கும் இடையில் அமைதி ஒப்பந்தம் கையெழுத்திடப்பட்டது.
- 1689 &ndash; ஆஸ்திரியாவின் இராணுவத் தலைவர் பிக்கொலோமினி வாந்திபேதி நோய் பரவாமல் தடுக்க இசுக்கோப்ஜி நகரை எரித்தார். இறுதியில் அவரே வாந்திபேதியால் இறந்தார்.
- 1775 &ndash; அமெரிக்கக் குடியேற்றங்கள் கிளர்ச்சியில் ஈடுபட்டுள்ளதாக ஐக்கிய இராச்சியத்தின் மூன்றாம் ஜார்ஜ் மன்னர் நாடாளுமன்றத்தில் அறிவித்தார். அமெரிக்கப் புரட்சியை அடக்க இராணுவத்துக்கு அதிகாரம் அளித்தார்.
- 1776 &ndash; அமெரிக்கப் புரட்சிக்கு ஆதரவு வேண்டி பெஞ்சமின் பிராங்கிளின் பிரான்சுக்குப் பயணமானார்.
- 1859 &ndash; வடக்கு வேல்சில் *ரோயல் சார்ட்டர்* என்ற கப்பல் மூழ்கியதில் 459 பேர் இறந்தனர்.
- 1863 &ndash; உலகின் மிகப் பழமையான காற்பந்துச் சங்கம் இலண்டனில் அமைக்கப்பட்டது.
- 1876 &ndash; இந்தியாவுக்கும் இலங்கைக்கும் இடையே தொடருந்து சேவையை ஆரம்பிப்பதற்கான முடிவு பிரித்தானிய அரசரால் எடுக்கப்பட்டது.
- 1905 &ndash; நோர்வே பிரிந்து சென்றதை சுவீடன் அங்கீகரித்தது.
- 1909 &ndash; சப்பானியப் பிரதமர் ஈட்டோ இரொபூமி மஞ்சூரியா, கார்பின் தொடருந்து நிலையத்தில் சுட்டுக் கொல்லப்பட்டார்.
- 1912 &ndash; முதலாம் பால்கன் போர்: உதுமானியரால் ஆக்கிரமிக்கப்பட்ட தெசாலோனிக்கி நகரம் விடுவிக்கப்பட்டு கிரேக்கத்துடன் இணைக்கப்பட்டது. இதே நாளில் செர்பியப் படைகள் ஸ்கோப்ஜே நகரைக் கைப்பற்றின.
- 1917 &ndash; முதலாம் உலகப் போர்: கப்பொரெட்டோ சமரில் இத்தாலியப் படைகள் ஆத்திரியா-அங்கேரி, செருமனியப் படைகளுடன் மோதி பெரும் இழப்பை சந்தித்தன.
- 1917 &ndash; முதலாம் உலகப் போர்: இத்தாலி *கபொரேட்டொ* என்ற இடத்தில் செருமனி மற்றும் ஆஸ்திரியா நாடுகளுடன் மோதி கடும் தோல்வியைச் சந்தித்தது.
- 1917 &ndash; முதலாம் உலகப் போர்: பிரேசில் மைய நாடுகளுக்கு எதிராகப் போரில் இறங்கியது.
- 1936 &ndash; முதலாவது மின்னியற்றி ஊவர் அணையில் முழுமையாக இயங்கியது.
- 1942 &ndash; இரண்டாம் உலகப் போர்: சான்டா குரூஸ் தீவுகளில் இரண்டு அமெரிக்க வான்படைக் கப்பல்கள் சுட்டு வீழ்த்தப்பட்டன.
- 1947 &ndash; சம்மு-காசுமீர் மன்னர் இந்தியாவுடன் தனது இராச்சியத்தை இணைக்கச் சம்மதித்தார்.
- 1947 &ndash; ஈராக்கிலிருந்து பிரித்தானிய இராணுவம் வெளியேறியது.
- 1955 &ndash; ஆஸ்திரியாவில் கடைசி கூட்டுப்படைகள் வெளியேறின. ஆஸ்திரியா நிரந்தர நடுநிலை நாடாகத் தன்னை அறிவித்தது.
- 1958 &ndash; பான் அமெரிக்கன் ஏர்வேய்சு போயிங் 707 இன் முதலாவது வணிக-நோக்குப் பறப்பை நியூயோர்க் முதல் பாரிசு வரை மேற்கொண்டது.
- 1967 &ndash; முகம்மத் ரிசா பகுலவி ஈரானின் பேரரசராகத் தன்னை அறிவித்து, பேரரசியாக தனது மனைவி ஃபாராவுக்கு முடிசூட்டினார்.
- 1968 &ndash; சோவியத் விண்ணோடி கியோர்கி பெரிகவோய் சோயூசு 3 விண்கலத்தில் நான்கு-நாள் பயணத்தை ஆரம்பித்தார்.
- 1977 &ndash; பெரியம்மை நோய் தாக்கிய கடைசி நோயாளி சோமாலியாவில் அடையாளம் காணப்பட்டார். உலக சுகாதார அமைப்பு இந்நாளை பெரியம்மையின் கடைசி நாளாக அறிவித்தது.
- 1979 &ndash; தென் கொரியா அரசுத்தலைவர் பார்க் சுங்-கீ இராணுவத் தளபதி கிம் ஜே-கியூ என்பவனால் சுட்டுக் கொல்லப்பட்டார்.
- 1985 &ndash; ஆத்திரேலிய அரசு உலுரூவின் உரிமையை உள்ளூர் பழங்குடியினரிடம் கையளித்தது.
- 1991 &ndash; யுகோசுலாவிய மக்கள் இராணுவம் சுலோவீனியாவில் இருந்து விலகியது.
- 1994 &ndash; யோர்தானும் இசுரேலும் அமைதி ஒப்பந்தத்தில் கையெழுத்திட்டன.
- 1994 &ndash; பெர்மாவின் கடைசித் தேற்றம் அண்ட்ரூ வைல்ஸ் என்பவரால் நிறுவப்பட்டது என அறிவிக்கப்பட்டது.
- 1995 &ndash; இசுரேல்-பாலத்தீனப் பிணக்கு: இசுலாமிய ஜிகாட் தலைவர் பாதி சிக்காகி மால்ட்டாவில் உள்ள விடுதி ஒன்றில் மொசாட் அமைப்பினரால் கொல்லப்பட்டார்.
- 2000 &ndash; ஐவரி கோஸ்ட்டின் அரசுத்தலைவர் இராபர்ட் கூயெய் பதவியிறக்கப்பட்டு லோரண்ட் பாக்போ தலைவரானார்.
- 2001 &ndash; ஐக்கிய அமெரிக்கா தேசப்பற்றுச் சட்டத்தை நிறைவேற்றியது.
- 2002 &ndash; மாஸ்கோவில் நாடக மாளிகை ஒன்றில் செச்சினியத் தீவிரவாதிகள் மூன்று நாட்களாகப் பிடித்து வைத்திருந்த பணயக் கைதிகள் விவகாரம் முடிவுக்கு வந்தது. 150 பணயக் கைதிகளும் 50 தீவிரவாதிகளும் கொல்லப்பட்டனர்.
- 2003 &ndash; கலிபோர்னியாவில் இடம்பெற்ற தீயில் 15 பேர் கொல்லப்பட்டு 250,000 ஏக்கர், மற்றும் 2,200 வீடுகள் சான் டியேகோ நகரில் அழிந்தன.
- 2015 &ndash; 7.5 அளவு நிலநடுக்கம் ஆப்கானித்தானின் இந்து குஷ் மலைப் பகுதியைத் தாக்கியதில் 398 பேர் கொல்லப்பட்டு, 2,536 பேர் காயமடைந்தனர்.
- 2016 &ndash; இத்தாலியின் நடுப்பகுதியை 6.6 அளவு நிலநடுக்கம் தாக்கியது.
- 2019 &ndash; அமெரிக்கப் படையினர் சிரியா, இதுலிபில் நடத்திய தாக்குதலில் இசுலாமிய அரசுத் தலைவர் அபூ பக்கர் அல்-பக்தாதி தற்கொலை செய்து இறந்தார்.

## பிறப்புகள்

- 1841 &ndash; தியோடோர் வான் அப்போல்சர், ஆசுத்திரிய வானியலாளர், கணிதவியலாளர் (இ. 1886)
- 1873 &ndash; ஏ. கே. பசுலுல் ஹக், வங்கதேச-பாக்கித்தானிய அரசியல்வாதி (இ. 1962)
- 1883 &ndash; நெப்போலியன் ஹில், அமெரிக்க மெய்யியலாளர் (இ. 1970)
- 1890 &ndash; கணேஷ் சங்கர் வித்யார்த்தி, இந்திய இதழியலாளர், செயற்பாட்டாளர் (இ. 1931)
- 1892 &ndash; பாக்கியசோதி சரவணமுத்து, இலங்கை அரசியல்வாதி (இ. 1950)
- 1902 &ndash; என்றியேட்டா கில் சுவோப், அமெரிக்க வானியலாளர் (இ. 1980)
- 1919 &ndash; முகம்மத் ரிசா ஷா பஹ்லவி, ஈரானின் அரசுத்தலைவர் (இ. 1980)
- 1920 &ndash; சாரா இலீ இலிப்பின்கோட், அமெரிக்க வானியலாளர்
- 1923 &ndash; இராம் பிரகாசு குப்தா, இந்திய அரசியல்வாதி, உத்தரபிரதேச மாநில முதலமைச்சர் (இ. 2004)
- 1932 &ndash; சாரெகொப்பா பங்காரப்பா, கருநாடக முதலமைச்சர் (இ. 2011)
- 1933 &ndash; முருகேசு சுவாமிகள், ஈழத்து ஆன்மிகவாதி (இ. 2007)
- 1947 &ndash; இலரி கிளின்டன், அமெரிக்க அரசியல்வாதி
- 1947 &ndash; சாருமதி, ஈழத்து எழுத்தாளர் (இ. 1998)
- 1952 &ndash; லார்ஸ் பீட்டர் ஹான்சென், அமெரிக்கப் பொருளியலாளர்
- 1956 &ndash; ஆர். எஸ். சிவாஜி, தமிழகத் திரைப்பட நடிகர் (இ. 2023)
- 1959 &ndash; ஏவோ மொராலெஸ், பொலிவியாவின் 80வது அரசுத்தலைவர்
- 1965 &ndash; மனோ, தென்னிந்தியத் திரைப்பட பாடகர்
- 1974 &ndash; ரவீணா டாண்டன், இந்தியத் திரைப்பட நடிகை, தயாரிப்பாளர்
- 1985 &ndash; அசின், தென்னிந்தியத் திரைப்பட நடிகை
- 1991 &ndash; அமலா பால், தென்னிந்தியத் திரைப்பட நடிகை

## இறப்புகள்
- 899 &ndash; ஆல்பிரட், ஆங்கிலேய மன்னர் (பி. 849)
- 1764 &ndash; வில்லியம் ஹோகார்த், ஆங்கிலேய ஓவியர் (பி. 1697)
- 1879 &ndash; அ. சந்திரசேகர பண்டிதர், மானிப்பாய் அகராதி தொகுத்து வெளியிட்ட ஈழத்துத் தமிழறிஞர்
- 1930 &ndash; வால்டெமர் ஆஃப்கின், உருசிய-சுவிசு மருத்துவர் (பி. 1860)
- 1957 &ndash; கெர்டி கோரி, நோபல் பரிசு பெற்ற செக்-அமெரிக்க மருத்துவர் (பி. 1896)
- 1974 &ndash; மிர்துலா சாராபாய், இந்திய விடுதலைப் போராட்ட செயற்பாட்டாளர் (பி. 1911)
- 2013 &ndash; பி. எஸ். மணிசுந்தரம், இந்தியக் கல்வியாளர் (பி. 1927)
- 2019 &ndash; தங்கேஸ்வரி கதிராமன், இலங்கை வரலாற்றாளர், எழுத்தாளர், அரசியல்வாதி (பி. 1952)
- 2019 &ndash; நானம்மாள், இந்திய யோகக்கலைப் பயிற்சியாளர் (பி. 1920)

## சிறப்பு நாள்
- இணைப்பு விழா (சம்மு காசுமீர்)